
Ehitusloa andmine (2. Paemurru tn 23, 23a) 

1. ASJAOLUD JA MENETLUSE KÄIK

12.12.2019 ehitisregistri elektroonilisse keskkonda laekus läbivaatamiseks ehitusloa taotlus 2. Paemurru tn 23, 23a kinnistutele üksikelamu püstitamiseks ja ehitusteatised veetoru, kanalisatsioonitoru, piirdeaedade (ehitisregistri koodidega 221317406 ja 221331152)  rajamiseks koos ehitusprojektiga (töö nr 210318, peaprojekteerija TITO Arhitektid OÜ).
16.12.2019 ehitisregistri  keskkonnas on genereeritud ehitusloa eelnõu nr  1912271/36971, menetluse nr 198261 ning suunatud Arhitektuuri- ja Linnaplaneerimise Ametile, Päästeameti Ida päästekeskusele, OÜ-le VKG Elektrivõrgud, AS-le Gaasivõrk, AS-le Soojusvõrk ja AS-le Narva Vesi kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

18.03.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

25.03.2020 kõik kaasatud isikud kooskõlastasid ehitusloa eelnõu.

AS Narva Vesi kooskõlastas tingimisi märkusega: „Juhul kui ehitustöid teostab keegi muu, mitte AS Narva Vesi, siis tuleb kindlasti täita järgmine tingimus: Toru tagasitäidet kinnistu territooriumil tohib teostada alles pärast seda, kui AS Narva Vesi esindaja on kontrollinud ebaseaduslike liitumiste puudumist“.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

2.4. Ehitusseadustiku § 42 lõike 3 punktide 5 ja 6  kohaselt ehitusloa kõrvaltingimusena või eelkõige sätestada ehitise  või ehitamise keerukusest tulenevad lisatingimused ehitamiseks.

3. OTSUS

3.1. Anda  ehitusluba 2. Paemurru tn 23, 23 a kinnistutele üksikelamu, veetoru, kanalisatsioonitoru, piirdeaedade (ehitisregistri koodidega 221317406 ja 221331152)  püstitamiseks vastavalt ehitusprojektile (töö nr 210318, peaprojekteerija TITO Arhitektid OÜ). 
3.2. Kohustada ehitustööde tellijat täita kõrvaltingimus, mis on käesoleva korralduse punktis 1 esitatud AS Narva Vesi poolt ning ehitusloal loetletud märkused.  

4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

